Wes-Kaap moet hom staal vir stormweer | Landbou
Ter illustrasie. Foto: Peter Pentz
Volgens die Suid-Afrikaanse Weerdiens sal 'n storm na verwagting die Wes-Kaap vanaand tref en môre voortduur.
Die Wes-Kaapse rampbestuursentrum is op gereedheidsgrondslag vir 'n storm wat vanaand volgens die Suid-Afrikaanse weerdiens dele van die Wes-Kaap sal tref en tot môre sal voortduur. Die Overberg, die suidoostelike gedeeltes van Kaapstad, insluitend die Strand, Muizenberg en Kaappunt, asook die Kaapse Wynland sal veral daardeur geraak word.
Mnr. Anton Bredell, minister van plaaslike regering, omgewingsake en ontwikkelingsbeplanning, raai mense in die geaffekteerde gebiede aan om van die voorspelde weersomstandighede bewus te wees, hul reistyd te beperk en liefs binnenshuis te bly in die komende dae.
"Ons kan stormsterkte wind verwag, veral langs die kus, asook reënval van tot 35 mm en hael in sommige gedeeltes van die binneland. Dit kan plek-plek tot oorstromings en sterk strome lei wat dit moeilik maak om te bestuur."
Dr. Mogale Sebopetsa, hoof van die Wes-Kaap se departement van landbou, het aan Landbou.com gesê terwyl die departement se amptenare besig is om inligting in te win oor die skade wat boere in die distrik George Maandag weens swaar neerslae en oorstromings gely het, hou hulle die situasie fyn dop met verdere neerslae wat die naweek oor die Tuinroete verwag word. Van die boere in die gebied het Maandag binne 'n paar uur 240 mm gemeet. Talle paaie en ander infrastruktuur en huise is beskadig.
Sebopetsa het gesê meer inligting oor die skade behoort teen volgende week beskikbaar te wees.
Die provinsiale asook munisipale rampbestuursentrums en nooddienste is op gereedsheidsbasis om te help waar nodig. Bel 112 tolvry van 'n selfoon af indien jy hulp benodig. Ander nommers wat gebel kan word, is: